**Əminə Həmid qızı Ağazadə** (26 mart 1980, Bakı) — Azərbaycan Respublikası Milli Məclisinin VI çağırış deputatı; Asiya Parlament Assambleyasında Azərbaycan nümayəndə heyətinin rəhbəri, Azərbaycanın ATƏT Parlament Assambleyasındakı nümayəndə heyətinin üzvü;MDB Parlament Assambleyasının Hüquq Komissiyasının sədr müavini, Korrupsiyaya qarşı mübarizə üzrə Komissiyanın üzvü.

Həyatı
------

Əminə Ağazadə 26 mart 1980-ci ildə Bakı şəhərində anadan olmuşdur, azərbaycanlıdır.

1986-cı ildə Bakı şəhər 20 №li orta məktəbinə qəbul olunmuş, 1997-ci ildə həmin məktəbi bitirmişdir.

1997-ci ildə Bakı Dövlət Universitetinin hüquq fakültəsinə daxil olmuş, 2001-ci ildə təhsilimi fərqlənmə diplomu ilə bitirib, ali peşə istiqaməti üzrə bakalavr dərəcəsini almışdır.

2001-ci ildə Bakı Dövlət Universitetinin cinayət hüququ, cinayət prosesi, kriminalistika və məhkəmə ekspertizası ixtisaslaşması üzrə magistraturaya daxil olmuş, 2003-cü ildə Bakı Dövlət Universitetinin magistraturanı fərqlənmə diplomu ilə bitirib, magistr dərəcəsini almışdır. Ailəlidir, bir övladı var.

Fəaliyyəti
----------

2002-ci ilin sentyabr ayında Azərbaycan Respublikası Prezidentinin 19 iyun 2001-ci il tarixli Fərmanı ilə təsdiq edilmiş "Prokurorluğa işə qəbul olunmaq üçün namizədlərlə müsabiqə keçirilməsi qaydaları haqqında" Əsasnaməyə uyğun olaraq Prokurorluq orqanlarında ilk dəfə keçirilən müsabiqədə iştirak etmişdir. Test və söhbət mərhəlsindən ibarət müsabiqədə yüksək bal toplayaraq 27 dekabr 2002-ci il tarixində Bakı şəhəri Sabunçu rayon prokurorluğuna stajor-müstəntiq vəzifəsinə təyin olunmuşdur.

2004-cü ilin fevral ayında bir illik stajorluq müddətini başa çatdırdıqdan sonra uğurla attestasiyadan keçərək, Baş Prokurorluğun Ali Attestasiya Komissiyası tərəfindən bir il sınaq muddəti ilə Bakı şəhəri Binəqədi rayon prokurorluğunun müstəntiqi vəzifəsinə təyin olunmuşdur.

2005-ci ilin avqust ayından Baş Prokurorluğun Beynəlxalq əlaqələr şöbəsinə ezam olunmuşdur.

2006-cı ilin fevral ayında ona Baş Prokurorluğun Beynəlxalq əlaqələr şöbə prokuroru vəzifəsinin icrası həvalə edilmiş, 28.03.2007-ci il tarixində yenidən təşkil edilmiş Beynəlxalq əlaqələr idarəsinin prokuroru vəzifəsinə təyin olunmuşdur.

23 iyun 2011-ci il tarixindən həmin idarənin böyük prokuror-metodisti vəzifəsində çalışmışdır.

2017-ci ilin aprel ayından ədliyyə müşaviri xüsusi rütbəsindədir.

Səmərəli işə, o cümlədən Azərbaycan Respublikası Prokurorluğunun normativ-hüquqi bazasının yaradılmasında, Baş Prokurorluğun təşkil etdiyi beynəlxalq tədbirlərin keçirilməsində fəallığa görə Respublika Prokurorluğunun rəhbərliyi tərəfindən dəfələrlə xidməti qaydada həvəsləndirilmişdir.

İnsan hüquqlarının qorunması mövzusunda prokurorluq və digər hüquq-mühafizə orqanlarının əməkdaşları üçün seminar və tədris kurslarını təşkil etdiyinə görə Avropa Şurası və digər beynəlxalq təşkilatlar tərəfindən fərqləndirilmişdir. Bir sıra beynəlxalq forum, konfrans və seminarlarda fəal iştirak etmişdir.

2006-cı ildən Beynəlxalq Prokurorlar Assosiasiyasının, 2007-ci ildən isə Beynəlxalq Antikorrupsiya Qurumları Assosiasiyasının fərdi üzvüdür.

57 saylı Kürdəmir seçki dairəsindən VI çağırış Milli Məclisin deputatıdır. Milli Məclisin Hüquq siyasəti və dövlət quruculuğu komitəsinin və Müdafiə, təhlükəsizlik və korrupsiya ilə mübarizə komitəsinin üzvüdür. Azərbaycan — Yaponiya parlamentlərarası əlaqələr üzrə işçi qrupunun rəhbəri, bir sıra digər ölkələrin parlamentləri ilə əlaqələr üzrə işçi qruplarının üzvüdür. ATƏT-in və MDB-nin Parlament Assambleyalarında nümayəndə heyətinin üzvüdür. Azərbaycan Respublikasının Korrupsiyaya Qarşı Mübarizə üzrə komissiyanın üzvüdür. MDB PA Hüquq Komissiyasının sədr müavinidir. Asiya Parlament Assambleyasında Azərbaycan nümayəndə heyətinin rəhbəridir.

Azərbaycan, rus və ingilis dillərini bilir.

Bitərəfdir, siyasi partiyaların üzvü olmamışdır.

Təltifləri
----------

Azərbaycan Respublikası Baş prokurorunun 28 sentyabr 2018-ci il tarixli əmri ilə "Azərbaycan Prokurorluğunun 100 illiyi (1918–2018)" Azərbaycan Respublikasının yubiley medalı ilə təltif edilmişdir. "Prokurorluğun Fəxri işçisi" döş nişanı ilə təltif edilmişdir.

İstinadlar
----------

1. ↑  "Milli Məclisin xanım deputatları". 2021-08-17 tarixində arxivləşdirilib. İstifadə tarixi: 2021-08-18.

| ⛭ Azərbaycan Milli Məclisinin VI çağırış deputatları (2020—2025) |
| --- |
| Majoritar yolla seçilənlər | 
1. Vasif Talıbov
2. İsa Həbibbəyli
3. Səttar Möhbalıyev
4. Eldar İbrahimov
5. Siyavuş Novruzov
6. Ülviyyə Həmzəyeva
7. Cəbi Quliyev
8. Azay Quliyev
9. Kamaləddin Qafarov
10. Madər Musayev
11. Aydın Hüseynov
12. Səbinə Xasayeva
13. Rauf Əliyev
14. Soltan Məmmədov
15. Ülvi Quliyev
16. Erkin Qədirli
17. Elnur Allahverdiyev
18. Rasim Musabəyov
19. Hikmət Məmmədov
20. Adil Əliyev
21. Məlahət Həsənova
22. Asim Mollazadə
23. Ziyad Səmədzadə
24. Könül Nurullayeva
25. Sədaqət Vəliyeva
26. Fazil Mustafa
27. Əliabbas Salahzadə
28. Eldar Quliyev
29. Nigar Arpadarai
30. Sevinc Fətəliyeva
31. Etibar Əliyev
32. Afət Həsənova
33. *Boş*
34. Mixail Zabelin
35. *Boş*
36. Qüdrət Həsənquliyev
37. Pərvin Kərimzadə
38. Naqif Həmzəyev
39. Müşfiq Cəfərov
40. Musa Quliyev
41. Hicran Hüseynova
42. Tahir Mirkişili
43. Emin Hacıyev
44. Müşfiq Məmmədli
45. Oqtay Əsədov
46. İltizam Yusifov
47. Aydın Mirzəzadə
48. İlham Məmmədov
49. Əli Hüseynli
50. ~~Şahin Seyidzadə~~
51. Azər Badamov
52. Vahid Əhmədov
53. Anatoliy Rafailov
54. Sadiq Qurbanov
55. ~~Eldəniz Səlimov~~
56. Sevil Mikayılova
57. Əminə Ağazadə
58. Rafael Hüseynov
59. Jalə Əhmədova
60. Fəzail Ağamalı
61. Sabir Rüstəmxanlı
62. Əziz Ələkbərli
63. Kamal Cəfərov
64. Ramin Məmmədov
65. Əhliman Əmiraslanov
66. Bəhruz Məhərrəmov
67. Malik Həsənov
68. Elman Nəsirov
69. Fəzail İbrahimli
70. Məşhur Məmmədov
71. Anar İsgəndərov
72. Musa Qasımlı
73. Rüfət Quliyev
74. *Boş*
75. Cavanşir Paşazadə
76. Ziyafət Əsgərov
77. Rəşad Mahmudov
78. İqbal Məmmədov
79. Razi Nurullayev
80. *Boş*
81. Şahin İsmayılov
82. Tahir Rzayev
83. Aqil Abbas
84. Vüqar Bayramov
85. Tamam Cəfərova
86. Novruzəli Aslanov
87. Tahir Kərimli
88. Sabir Hacıyev
89. Məzahir Əfəndiyev
90. Cavid Osmanov
91. Ramil Həsən
92. Jalə Əliyeva
93. Fatma Yıldırım
94. Zahid Oruc
95. Sahib Alıyev
96. Anar Məmmədov
97. Ağalar Vəliyev
98. Sahibə Qafarova
99. Nurlan Həsənov
100. Kamran Bayramov
101. Elşad Mirbəşiroğlu
102. Nizami Səfərov
103. Sevinc Hüseynova
104. Arzu Nağıyev
105. Qənirə Paşayeva
106. Ülviyyə Ağayeva
107. Səməd Seyidov
108. Nizami Cəfərov
109. Nəsib Məhəməliyev
110. Elşən Musayev
111. Kamilə Əliyeva
112. Azər Kərimli
113. Vüqar İskəndərov
114. Əli Məsimli
115. Cavanşir Feyziyev
116. Fəttah Heydərov *(ö.)*
117. Aqiyə Naxçıvanlı
118. Bəxtiyar Əliyev
119. Bəxtiyar Sadıqov
120. Ceyhun Məmmədov
121. Mahir Abbaszadə
122. Tural Gəncəliyev
123. Aqil Məmmədov
124. Elman Məmmədov
125. İmamverdi İsmayılov

 |  |